**PROIECT DIDACTIC**

**Unitatea de învăţământ**:Şcoala Gimnazială ,,I. H. Rădulescu”, Urziceni, Ialomiţa

**Data: 19.11 2015**

**Clasa:** Pregătitoare B

**Propunator**: Man Romelia Melania

**Disciplina:** Educaţie financiară

**Subiectul lecţiei**: Trocul

**Tipul lecţiei**:consolidare

**Scopul:- însuşirea noţiunii de ,,troc”**

**Obiective operaţionale:**

La sfârşitul lecţiei elevii vor fi capabili să:

* O1: să utilizeze trocul în activităţi de învăţare;
* O2: să precizeze când poate fi folosit trocul;
* O3: să exemplifice schimburile de obiecte pe care le-au făcut.

**Resurse**

I. Metodologice

***Strategii didactice***

Metode şi procedee: conversaţia, expunerea, explicaţia, jocul, aprecierea verbală, lucrul în echipă, problematizarea, munca independentă,

Mijloace de învăţământ: video-proiector, jucării, jetoane cu imagini

Forme de organizare: frontal, echipe

**Durata:** 35 min

II. Forme şi tehnici de evaluare: observarea directă, realizarea sarcinilor primite, rezolvarea exerciţiului .

III. Bibliografice: ,,Educaţie financiară”- Banii pe înţelesul copiilor, ghiddul învăţătorului, Coord. Ligia Georgescu-Goloşoiu

,,Educaţie financiară prin joc”- auxiliar curricular pentru clasa pregătitoare-clasa II

**SCENARIU DIDACTIC**

|  |  |  |  |  |  |
| --- | --- | --- | --- | --- | --- |
| Etapele  lecţiei | Conţinut informativ | Strategii didactice | | | Evaluare |
| Metode | Mijloace | Forme de organizare |
| **1.Moment organizatoric**  1 min | Se verifică materialele necesare desfăşurării lecţiei. |  |  |  |  |
| **2. Captarea atentiei**  5 min | **Joc de rol**: Un băieţel şi o fetiţă stau pe scăunele şi au în mană obiecte: băiatul o pară iar fata o jucărie. Băiatul îi cere fetei să-i dea şi lui jucăria ei. Fata îi răspunde că îi dă dacă primeşte o parte din para lui. | conversaţia | obiectele | frontală | Observarea directă |
| **3. Anuntarea subiectului**  **lecţiei noi si a obiectivelor urmarite** | Elevii sunt informaţi că vor afla că uneori este avantajos să se facă schimburi de obiecte şi condiţiile în care se pot face aceste ,,trocuri”. | Explicaţia  conversaţia |  | frontală |  |
| **4.Dirijarea învăţării**  I.7 min  II.5 min  III. 10 min | I.Sunt prezentate imagini cu povestea ,,Ursul păcălit de vulpe” de Ion Creangă. Se discută despre o posibilă schimbare a desfăşurării acţiunii, dacă ursul oferea vulpii ceva la schimb când a cerut peşte.  II.Se dirijează discuţia la definirea noţiunii de troc, la nivelul vârstei elevilor clasi pregătitoare, un schimb de produse care să ofere avantaj ambelor părţi.  III.Se dramatizează un troc folosind jetoane cu imagini reprezentând dulciuri, jucării sau haine, între două perechi de elevi, apoi se face acelaşi lucru folosind jucării personale(implicarea emoţională fiind diferită).  Se precizează când trocul este corect sau nu şi de ce. | expunerea  problematizarea  lucrul în echipă  jocul | Imagini proiectate  jetoane  jucării | frontală  În echipe | Observarea directă  Evaluare orală |
| **5. Obţinerea performanţei**  5 min | Elevii vor rezolva exerciţiile de la pagina 7 din auxiliarul curricular pentru clasa pregătitoare- clasa a II-a ,,Educaţie financiară”. | Munca independentă | auxiliare | individuală | Evaluare globală |
| **6. Încheierea activităţii**  2 min | Se fac aprecieri asupra desfăşurării activităţii. | aprecierea verbală |  | frontală | Evaluare orală, formativă |